অমিত জানালো, সে একজন ব্যান্ড শিল্পী। ছয় মাস আগে আমেরিকায় এসেছে ব্যান্ড দলে কী-বোর্ড বাদক হিসেবে, কন্ট্র্যাক্ট শেষ, এবার দেশে ফেরার পালা। তাই পরিবারের জন্য এই জিনিসগুলো উপহার হিসেবে নিতে চাইছে। বললাম, তাহলে একবার চেষ্টা করেই দেখো। কিছুই হয়তো পাবে না, কিন্তু একটা অভিজ্ঞতা তো হবে, দেখে যাও, এখানেও মানুষ কত ক্রেজী! হুড়োহুড়ি, ধাক্কাধাক্কি দেখে তোমার মজাই লাগবে। চলে এসো বিকেল পাঁচটায়। কাজের কথা বলা শেষ। এবার শুরু করলাম ‘আজাইরা প্যাচাল’। এ ধরণের ‘আজাইরা প্যাচাল’ আমি অনেকের সাথেই করি, এটা আমার অনেককালের অভ্যাস।